О Б Щ И Н С К И   С Ъ В Е Т  - П Е Р Н И К
Р Е Ш Е Н И Е  № 237

от 07.07.2016 г.
За разрешение за изработване на проект за подробен устройствен план-план застрояване /ПУП-ПЗ/ за обект: „Базова станция 2229” за телекомуникационно оборудване и съоръжения на техническата инфраструктура в част от поземлен имот №051046 по КВС на землище с.ДИВОТИНО, община Перник.

На основание чл.21 ал.1 т.11 във връзка с т.8 и ал.2 от ЗМСМА, чл.124а ал.1 и ал.5, чл.124б ал.1 от ЗУТ, във връзка с чл.59, ал.1 от ЗУТ, чл.17а, ал.1, т.3, чл.18 и чл.21, ал.1 от Закона за опазване на земеделските земи /ЗОЗЗ/ и чл.28, ал.1 и ал.2 от Правилника за прилагане на закона за опазване на земеделските земи /ППЗОЗЗ/

ОБЩИНСКИ СЪВЕТ РЕШИ:

    1.ОДОБРЯВА ПРЕДСТАВЕНОТО ТЕХНИЧЕСКО ЗАДАНИЕ изготвено по реда н чл.125, ал.2 от ЗУТ за изработване на проект за ПУП-ПЗ, съставено от възложителя „ТЕЛЕНОР БЪЛГАРИЯ” ЕАД, гр.София, с цел провеждане процедура за промяна предназначението на част от поземлен  имот № 051046, по КВС в землището на с.Дивотино с ЕКАТТЕ 20986, община Перник, с начин на трайно ползване–нива, частна собственост, местност „Прогон”. 

2.РАЗРЕШАВА изработване на проект за подробен устройствен план–план застрояване на ПИ №051046 за „Базова станция 2229 за телекомуникационно оборудване и съоръжения на техническата инфраструктура”, в землище с.Дивотино, община Перник, във връзка с промяна предназначението на част от имота, с площ от 0,412 дка, НТП „нива”, на основание чл.17а, ал.1, т.1 и чл.21 от Закона за опазване на земеделската земя.

Проектът за ПУП-ПЗ да се изработи в съответствие с изискването на Наредба №8/14.06.2001г. на МРРБ за обема и съдържанието на устройствените схеми и планове, чл.109, ал.3, т.7 и ал.4, чл.108, ал.1 от Закона за устройство на територията, Наредба №7 за правила и нормативи за устройство на отделните видове територии и устройствени зони, Закон за електронните съобщения и всички изменения и допълнения към тях.

Проектът за ПУП-ПЗ да се изработи в цифров вид и представи в CAD формат във връзка с изискванията на чл.17, ал.7 и чл.136, ал.4 от ЗУТ.

Проектните части да бъдат подписани и подпечатани от проектанти с пълна проектантска правоспособност.

Поради следните мотиви: В Община Перник е постъпило заявление вх.№16/СЛУ-2052-2/12.04.2016 г. от „ТЕЛЕНОР БЪЛГАРИЯ” ЕАД, гр.София, жк.„Младост 4”, Бизнес Парк София, сграда 6, за одобряване на техническо задание за изработване на проект за ПУП-ПЗ във връзка с провеждане на процедура за промяна на предназначение на част от поземлен имот №051046 с площ от 0.412 дка по КВС на с.Дивотино, община Перник.

Заявителят „ТЕЛЕНОР БЪЛГАРИЯ” ЕАД, гр.София, в качеството си на заинтересовано лице на основание чл.124а, ал.5 от ЗУТ /собственик на поземлен имот/ и възложител на обекта, чл.281а, ал.1, т.3 чл.283, ал.1 и 3 от Закона за електронните съобщения, има намерение да проведе процедура за промяна предназначение на част от поземлен имот №051046 по КВС на землище с.Дивотино, община Перник, местност „Прогон”, в имот с площ 0,412 дка, за обект: „Базова станция 2229” за телекомуникационно оборудване и съоръжения на техническата инфраструктура.
На основание чл.125 от Закона за устройство на територията е изготвено техническо задание, подписано от възложителя, в което е обоснована необходимостта от изработване на проект за подробен устройствен план–план застрояване за елементите на техническата инфраструктура, извън границите на урбанизираните територии.  

Заявителят „Теленор България” ЕАД е собственик на поземления имот на основание нотариален акт за покупко-продажба на недвижим имот земеделска земя №116, том І, рег.№ 1501, дело №100 от 10.04.2006 г.

Обособяването на имот отреден „За съоръжения на техническата инфраструктура” с площ от 0,412 дка, част от имот 051046 по КВС на с.Дивотино, община Перник е необходимо във връзка с провеждане на процедура по промяна предназначението на земеделска земя в имот за неземеделски нужди, по реда на чл.17а, ал.1, т.1 и чл.21 от Закона за опазване на земеделската земя.
Заданието съдържа изискванията, относно максимална плътност на застрояване, минимална озеленена площ, начин на застрояване–свободно застрояване, коефициент на интензивност, максимална височина 38 м., срокове и етапи за изработване, обем и съдържание на проекта и скица предложение с обозначена ограничителна линия на застрояване.
Към заданието е приложена скица № К02176/15.01.2016 г. и партида на имота, от 06.03. 2001 г. издадени от Общинска служба по земеделие Перник.
Имот №051046 е с площ 1,999 дка, собственост на „Теленор България” ЕАД, с начин на трайно ползване „нива”, местност „Прогон”, землище на с.Дивотино с ЕКАТТЕ 20986, община Перник.

Решението е прието на заседание на Общинския съвет, проведено на 07.07.2016г., Протокол № 10, т.24 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /инж. ИВО САВОВ/

